Der bliver ikke bagt brød eller pakket varer på Schulstads fabrik i Pandrup i dag. 60 medarbejdere i bageriet og pakkeriet - alle medlemmer af Nærings-og Nydelsesmiddelarbejder Forbundet - har nedlagt arbejdet. De er utilfredse med resultatet af forhandlingerne om en lokalaftale. Produktionsdirektør Allan Thomsen fra Schulstad siger til TV2/Nord, at arbejdsnedlæggelsen kommer meget bag på ham. - Vi har forhandlet helt efter reglerne og i en god tone med de lokale tillidsrepræsentanter, som anbefaler resultatet af forhandlingerne, siger Allan Thiomsen. - Vi kan blot konstatere, at der altså ikke har været overensstemmelse mellem tillidsrepræsentanter og baglandet. Men der bliver ikke tale om nye forhandlinger, så længe arbejdet er nedlagt i strid med overenskomsten, tilføjer Allan Thomsen.
60 medlemmer af NNF er gået hjem fordi de er utilfredse med forløbet af lokale forhandlinger.